label_title: Ayrton Senna halála
label_desc: A háromszoros Formula–1-es világbajnok Ayrton Senna 1994. május 1-jén a San Marinó-i nagydíjon, az Autodromo Enzo e Dino Ferrari versenypályán szenvedett halálos kimenetelű balesetet, miután versenyautójával a betonfalnak ütközött a Tamburello kanyarban. Az előző napi időmérő edzésen az osztrák Roland Ratzenberger szintén halálos baleset áldozatává vált. Az ő és Senna balesete volt tizenkét év után az első halálos kimenetelű ütközés a sportágban, az azt követő időszak számos biztonsági előírás létrejöttét és szigorítását idézte elő.